《杨四留宿》
清代·汪士铎

春山三两家，新笋已成竹。门前老佃夫，缚笔编茅屋。

虚堂移匡床，中厨馈斋粥。自云田家贫，伏蜡治食肉。

绕宅多树杉，废圃偶蓺菊。时艰需将才，棨戟遍宗族。

自愧筋力衰，畎亩伴黄犊。三河覆全师，又为塞翁福。

去年风雨和，储米七十斛。盐豉幸知酿，差不负吾腹。

语久月出斗，拂草止予宿。瓦瓶留榻前，椒姜点茶熟。

作者简介：（1802—1889）江苏江宁人，字振庵，别字梅村，晚号悔翁、无不悔翁。幼时家贫习商，后乃力学。道光二十年举人。咸丰初，因太平军入南京，逃至安徽绩溪，授徒为生。后充鄂抚胡林翼幕宾，谋划镇压太平军。所撰《乙丙日记》，述太平天国典制，颇具史料价值。晚年授国子监助教衔。学术初以三礼为主，作《礼服记》等。后治舆地，补赵一清、戴震注《水经注》，释以当时地名。另有《南北史补志》、《汉志志疑》、《江宁府志》、《同治上江二县志》及《汪梅村诗文集》等。